
	[image: ]

	GULBENES NOVADA PAŠVALDĪBA

	Reģ.Nr.90009116327

	Ābeļu iela 2, Gulbene, Gulbenes nov., LV-4401

	Tālrunis 64497710, mob.26595362, e-pasts; dome@gulbene.lv, www.gulbene.lv


GULBENES NOVADA PAŠVALDĪBAS DOMES LĒMUMS
Gulbenē

	[bookmark: _Hlk215488626]2026.gada 24.septembrī
	                      Nr. GND/2026/___

	
	                      (protokols Nr.__; __.p)



Par Gulbenes novada Litenes, Stāmerienas un Stradu pagastu apvienības pārvaldes maksas pakalpojumu cenrāža apstiprināšanu

[bookmark: _Hlk95203343]2013.gada 24.oktobrī Gulbenes novada pašvaldības dome pieņēma lēmumu “Par Gulbenes novada sociālā dienesta maksas pakalpojumiem” (protokols Nr. 16, 44.p), nosakot Litenes pagasta pārvaldes sociālos maksas pakalpojumus.
2024.gada 28.martā Gulbenes novada pašvaldības dome pieņēma lēmumu Nr. GND/2024/153 “Par Gulbenes novada Stāmerienas pagasta pārvaldes maksas pakalpojumiem” (protokols Nr.8; 45.p.).
2025.gada 27.martā Gulbenes novada pašvaldības dome pieņēma lēmumu Nr. GND/2025/224  “Par Gulbenes novada pagastu apvienības pārvalžu reorganizāciju, nododot struktūrvienības Gulbenes novada sociālajam dienestam un Gulbenes novada vēstures un mākslas muzejam un likvidējot struktūrvienības” (protokols Nr. 8;.62p), kur noteica, ka ar 2025.gada 1.jūniju tiek reorganizēta Gulbenes novada pašvaldības iestāde “Litenes, Stāmerienas un Stradu pagastu apvienības pārvalde”
Pamatojoties uz Pašvaldību likuma 4.panta pirmās daļas 9.punktu, viena no pašvaldības autonomajām funkcijām ir nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus.
Nepieciešams pieņemt jaunu lēmumu, jo šobrīd spēkā esošie pagastu pārvalžu maksas pakalpojumu cenrāži nav piederīgi Gulbenes novada pašvaldības nolikumā norādītajām iestādēm. 2025.gadā ir palielinājušies uzturēšanas izdevumi veļas mazgāšanas un dušas apmeklējuma pakalpojumiem.
2026.gada 30.jūnija Gulbenes novada pašvaldības noteikumu Nr. GND/IEK/2026/21 “Gulbenes novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un apstiprināšanas kārtība” 24.punkts nosaka, ka grozījumus lēmumā par maksas pakalpojumu cenrādi izdara ne retāk kā vienu reizi trijos gados, kā arī tad, ja ir mainījušās (samazinājušās vai palielinājušās) maksas pakalpojuma izcenojuma aprēķinā iekļautās kopējās izmaksas par vismaz 10%.
Gulbenes novada Centrālās pārvaldes Finanšu nodaļa ir veikusi pārrēķinu Gulbenes novada Litenes, Stāmerienas un Stradu pagastu apvienības pārvaldes  maksas pakalpojumiem, ņemot vērā  pašvaldības apstiprinātos iepriekšējā saimnieciskajā gadā uzskaitītos naudas plūsmas izdevumus un 2027.gadā prognozētos atlīdzības izdevumus. 
No 2026.gada 1.oktobra, kad jaunais cenrādis stāsies spēkā, 50% atlaidi cenrādī norādītajiem maksas pakalpojumiem būs iespējams saņemt maznodrošinātām un trūcīgām personām, personām ar I un II grupas invaliditāti, politiski represētām personām, kā arī vecuma pensijas saņēmējiem, uzrādot attiecīgu statusu apliecinošu dokumentu. 
Pamatojoties uz Pašvaldību likuma 10.panta pirmās daļas 21.punktu, domes kompetencē ir pieņemt lēmumus citos ārējos normatīvajos aktos paredzētajos gadījumos, Publisko personu finanšu līdzekļu un mantas izšķērdēšanas novēršanas likuma 3.panta 1.punktu, atbilstoši kuram publiska persona ar finanšu līdzekļiem un mantu lietderīgi un tās rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu, Gulbenes novada pašvaldības 2026.gada 30.jūnija noteikumiem Nr. GND/IEK/2026/21 “Gulbenes novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un apstiprināšanas kārtība”, kā arī ņemot vērā Attīstības un tautsaimniecības komitejas un Finanšu komitejas apvienotās sēdes  ieteikumu, atklāti balsojot: ar __ balsīm "Par" (), "Pret" – (), "Atturas" – (), "Nepiedalās" – (), Gulbenes novada pašvaldības dome NOLEMJ:
1. APSTIPRINĀT Gulbenes novada Litenes, Stāmerienas un Stradu pagastu apvienības pārvaldes maksas pakalpojumu cenrādi (pielikums).
1. NOTEIKT 50% atlaidi visiem cenrādī norādītajiem maksas pakalpojumiem, uzrādot attiecīgu statusu apliecinošu dokumentu:
1. maznodrošinātām personām;
1. trūcīgām personām;
1. personām ar I un II grupas invaliditāti;
1. politiski represētām personām;
1. vecuma pensijas saņēmējiem.
1. Atbildīgo par lēmuma izpildi noteikt Litenes, Stāmerienas un Stradu pagastu apvienības pārvaldes vadītāju.
1. [bookmark: _Hlk197899521]UZDOT Gulbenes novada Centrālās pārvaldes vecākajam komunikācijas speciālistam šo lēmumu pēc tā spēkā stāšanās publicēt Gulbenes novada pašvaldības tīmekļvietnē www.gulbene.lv.
1. Lēmums stājas spēkā 2026.gada 1.oktobrī, un ar šā lēmuma spēkā stāšanās dienu, spēku zaudē 2013.gada 24.oktobra lēmuma “Par Gulbenes novada sociālā dienesta maksas pakalpojumiem” (protokols Nr. 16, 44.p) 8.punkts, kā arī 2024.gada 28.marta Gulbenes novada pašvaldības domes lēmums Nr. GND/2024/153 “Par Gulbenes novada Stāmerienas pagasta pārvaldes maksas pakalpojumiem” (protokols Nr. 8, 45.p). 

Pielikums
Gulbenes novada domes 2026.gada 24.septembra lēmumam Nr. GND/2026/___
(protokols Nr.___;___.p)

Gulbenes novada Litenes, Stāmerienas un Stradu pagastu apvienības pārvaldes maksas pakalpojumu cenrādis
	N.p.k.
	Pakalpojuma veids
	Mērvienība
	Cena bez PVN (EUR)
	PVN (EUR)
	Cena ar PVN (EUR)

	1.
	"Pagastnams 1", Litene, Litenes pagasts

	1.1.
	Veļas mazgāšana viens cikls ar iestādes veļas mazgājamo līdzekli
	viena reize
	4,13
	0,87
	5,00

	1.2.
	Dušas apmeklējums pieaugušajiem (līdz 30 minūtēm)
	viena reize
	3,31
	0,69
	4,00

	1.3.
	Dušas apmeklējums bērniem līdz 18 gadu vecumam (līdz 30 minūtēm)
	viena reize
	2,48
	0,52
	3,00

	2.
	"Vecstāmeriena", Vecstāmeriena, Stāmerienas pagasts

	2.1.
	Veļas mazgāšana viens cikls ar iestādes veļas mazgājamo līdzekli
	viena reize
	4,13
	0,87
	5,00

